Yangismus
Yangismus (Mandarinice 杨朱学派 Yángzhūxuépài) fuit schola philosophica a Yang Zhu condita, per Aetatem Civitatum Bellantium (475–221 a.C.n.) florens, quae habere solebat actiones humanas in amore sui conditas esse et debere. Schola a sinologis descripta est primum sicut genus egoismi psychologici et ethici. Fundamenta Yangistarum fuit notio xing ('humanitas'), nomen deinde a Mencio in Confucianismum illatum. Nulla documenta a Yangistis recte scripta iam inventa sunt, et omnia scholae opera et notiones ex commentariis philosophorum aemulorum venit, praecipue in Huainanzi, Lüshi Chunqiu, Mengzi, et fortasse Liezi et Zhuangzi, textibus Sinicis. Philosophus Mencius postulavit Yangismum olim Confucianismum et Moismum aemulavisse, quamquam veritas huius postulationis res controversa inter sinologos manet. Quod Yangismus memoria plerumque excidit ante tempus cum Sima Qian suum Shiji compilaret, schola inter Centum Scholas Cogitationis non comprehensa est.